CELEX: 32007R0497
Language: hr
Date: 2007-05-04 00:00:00
Title: Uredba Komisije (EZ) br. 497/2007 od 4. svibnja 2007. o odobravanju endo-1,4-beta-ksilanaze EC 3.2.1.8 (Safizym X) kao dodatka hrani za životinje  Tekst značajan za EGP

03/Sv. 034
            
            
               HR
            
            
               Službeni list Europske unije
            
            
               56
            
         32007R0497
   
               L 117/11
            
            
               SLUŽBENI LIST EUROPSKE UNIJE
            
            
               04.05.2007.
            
         
      UREDBA KOMISIJE (EZ) br. 497/2007
   od 4. svibnja 2007.
   o odobravanju endo-1,4-beta-ksilanaze EC 3.2.1.8 (Safizym X) kao dodatka hrani za životinje
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje za korištenje u hranidbi životinja (1), a posebno njezin članak 9. stavak 2.,
   budući da:
   
               (1)
            
            
               Uredbom (EZ) br. 1831/2003 propisuje se odobravanje dodataka hrani za životinje za korištenje u hranidbi životinja te razlozi i postupci za dodjeljivanje takvih odobrenja.
            
         
               (2)
            
            
               U skladu s člankom 7. Uredbe (EZ) br. 1831/2003, podnesen je zahtjev za odobrenje pripravka navedenog u Prilogu ovoj Uredbi. Navedenom zahtjevu bile su priložene pojedinosti i dokumenti zahtijevani na temelju članka 7. stavka 3. Uredbe (EZ) br. 1831/2003.
            
         
               (3)
            
            
               Zahtjev se tiče odobrenja novog korištenja pripravka endo-1,4-beta-ksilanaze EC 3.2.1.8 dobivenog od Trichoderma longibrachiatum (CNCM MA 6-10) (Safizym X), kao dodatka hrani za životinje za prasad (odbijenu), za uvrštenje u kategoriju dodataka hrani za životinje „Zootehnički dodaci”.
            
         
               (4)
            
            
               Korištenje pripravka endo-1,4-beta-ksilanaze EC 3.2.1.8 dobivenog od Trichoderma longibrachiatum (CNCM MA 6-10) odobreno je bez vremenskog ograničenja za piliće za tov Uredbom Komisije (EZ) br. 1453/2004 (2), bez vremenskog ograničenja za pure za tov Uredbom Komisije (EZ) br. 943/2005 (3) i bez vremenskog ograničenja za nesilice Uredbom Komisije (EZ) br. 1810/2005 (4).
            
         
               (5)
            
            
               Novi podaci predani su u prilog zahtjevu za odobrenje za prasad (odbijenu). Europska agencija za sigurnost hrane (Agencija) u svome mišljenju od 17. listopada 2006. zaključila je da pripravak endo-1,4-beta-ksilanaza EC 3.2.1.8 dobiven od Trichoderma longibrachiatum (CNCM MA 6-10) (Safizym X) nema negativan učinak na zdravlje životinja, zdravlje ljudi ili okoliš (5). Nadalje je zaključila da navedeni pripravak ne predstavlja nikakav rizik koji bi, u skladu s člankom 5. stavkom 2. Uredbe (EZ) br. 1831/2003, isključio odobrenje. Prema ovome mišljenju, korištenje ovog pripravka nema negativnog učinka na navedene kategorije životinja. Agencija smatra da nema potrebe za posebnim zahtjevima u vezi s praćenjem nakon stavljanja na tržište. Ovo mišljenje također potvrđuje izvješće o analitičkoj metodi dodatka hrani za životinje, koji je predao Referentni laboratorij Zajednice uspostavljen Uredbom (EZ) br. 1831/2003.
            
         
               (6)
            
            
               Procjena navedenog pripravka pokazuje da su uvjeti za odobravanje, predviđeni člankom 5. Uredbe (EZ) br. 1831/2003, zadovoljeni. U skladu s time, korištenje navedenog pripravka trebalo bi biti odobreno, kako je navedeno u Prilogu ovoj Uredbi.
            
         
               (7)
            
            
               Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Pripravak naveden u Prilogu, koji pripada kategoriji dodataka hrani za životinje „Zootehnički dodaci” i funkcionalnoj skupini „Tvari za poticanje probavljivosti”,odobren je kao dodatak hrani za životinje u hranidbi životinja podložno uvjetima utvrđenim u navedenom Prilogu.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 4. svibnja 2007.
      
         
            Za Komisiju
         
         Markos KYPRIANOU
         
         
            Član Komisije
         
      
   
   
      (1)  SL L 268, 18.10.2003., str. 29. Uredba kako je izmijenjena Uredbom Komisije (EZ) br. 378/2005 (SL L 59, 5.3.2005., str. 8.).
   
      (2)  SL L 269, 17.8.2004., str. 3.
   
      (3)  SL L 159, 22.6.2005., str. 6.
   
      (4)  SL L 291, 5.11.2005., str. 5. Uredba kako je izmijenjena Uredbom (EZ) br. 184/2007 (SL L 63, 1.3.2007., str. 1.).
   
      (5)  Mišljenje Znanstvenog odbora za dodatke hrani za životinje, proizvode ili tvari koje se koriste u hranidbi životinja o sigurnosti i učinkovitosti enzimskog pripravka Safizym X (endo-1,4-beta-ksilanaza) kao dodatka hrani za životinje za prasad u skladu s Uredbom (EZ) br. 1831/2003. Doneseno 17. listopada 2006., The EFSA Journal (2006.) 405, 1.-10.
   PRILOG
   
               Identifika-cijski broj dodatka hrani za životinje
            
            
               Ime nositelja odobrenja
            
            
               Dodatak hrani za životinje
               (trgovački naziv)
            
            
               Sastav, kemijska formula, opis, analitička metoda
            
            
               Vrsta ili kategorija životinje
            
            
               Gornja dobna granica
            
            
               Najmanja dopuštena količina
            
            
               Najveća dopuštena količina
            
            
               Ostale odredbe
            
            
               Trajanje odobrenja
            
         
               Jedinica aktivnosti/kg potpune krmne smjese sa sadržajem vlage 12 %
            
         
               
                  Kategorija zootehnički dodaci: funkcionalna skupina: tvari za poticanje probavljivosti
               
            
         
               4a1613
            
            
               Société Industrielle Lesaffre
            
            
               Endo-1,4-beta-ksilanaza
               EC 3.2.1.8 (Safizym X)
            
            
               
                            
                        
                        
                           
                              Sastav dodatka hrani za životinje:
                           
                           Pripravak endo-1,4-beta-ksilanaza dobiven od Trichoderma longibrachiatum (CNCM MA 6-10W) najmanje aktivnosti
                           
                                        
                                    
                                    
                                       U prahu: 70 000 IFP (1)/g
                                    
                                 
                                        
                                    
                                    
                                       Tekući oblik: 7 000 IFP/ml
                                    
                                 
                     
                            
                        
                        
                           
                              Značajka aktivne tvari:
                           
                           endo-1,4-beta-ksilanaza dobiven od Trichoderma longibrachiatum (CNCM MA 6-10W)
                        
                     
                            
                        
                        
                           
                              Analitička metoda (2)
                              
                           
                           Test reducirajućeg šećera za endo-1,4-beta-ksilanazu s kolorimetrijskom reakcijom reagensa dinitrosalicilne kiseline na donos reducirajućeg šećera.
                        
                     
            
               Prasad (odbijena)
            
            
               —
            
            
               840 IFP
            
            
                
            
            
               
                           1.
                        
                        
                           U uputama za korištenje dodatka hrani za životinje i premiksa, treba navesti temperaturu skladištenja, rok trajanja i stabilnost pri peletiranju.
                        
                     
                           2.
                        
                        
                           Preporučena doza po kilogramu potpune krmne smjese: 1 680 IFP.
                        
                     
                           3.
                        
                        
                           Za prasad (odbijenu) do 35 kg tjelesne težine.
                        
                     
                           4.
                        
                        
                           Za korištenje u krmnim smjesama bogatim neškrobnim polusaharidima (uglavnom arabinoksilani), npr. sadrži više od 20 % pšenice.
                        
                     
            
               25.5.2017.
            
         
      (1)  1 IFP je količina enzima koji oslobađa 1 mikromol reducirajućih šećera (ekvivalenti ksiloze) iz ksilana zobi po minuti pri pH 4,8 i 50 °C.
   
      (2)  Podrobnosti o analitičkim metodama raspoložive su na sljedećoj adresi Referentnog laboratorija Zajednice: www.irmm.jrc.be/html/crlfaa/